《七夕得正古上人书许渡海见访诗以促之》
明代·李之世

罡风连暮复连朝，惯住琼南识信潮。香象繇来堪截海，灵乌何必倩填桥。

弥天有脚应须到，彼岸回头定不遥。好向龙宫先寄语，幢幡计日过铜标。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。